open-index/open-wikipedia-markdown huggingface dataset:
இலட்சுமணன் (சகமான வம்சம்)

**இலக்ஷ்மணா** (*Lakṣmaṇa*, ஆட்சி சுமார் 950–982 பொ.ச.) நாதுல்ல சகமான வம்சத்தை நிறுவிய ஒரு இந்திய மன்னராவார். சாகம்பரியின் சகமான மன்னர் முதலாம் வாக்பதிராஜாவின் மகனான இவர் நாதுல்லாவைச் சுற்றி (இன்றைய இராஜஸ்தானில் உள்ள நாடோல்) ஒரு சமஸ்தானத்தை உருவாக்கினார்.

## வரலாறு
இடைக்கால வடமொழி இலக்கியங்களில், இவர் ராவ் லகா அல்லது லக்னா என்றும் அழைக்கப்படுகிறார். இவர் சாகம்பரி  மன்னர் முதலாம் வாக்பதிராஜாவுக்குப் பிறந்தார். தனது அண்ணன் சிம்மராஜாவிற்கு பிறகு ஆட்சிக்கு வந்தார். 

இலட்சுமணன் வாக்பதிராஜாவின் மகன் என்பது நாதுல்ல சகமான பதிவுகளின் மூலம் மட்டுமே தெரிகிறது. இவரது தாய் வம்சத்தின் கல்வெட்டுகள் இவரைப் பற்றி குறிப்பிடவில்லை. பொ.ச.973 தேதியிட்ட ஹர்ஷநாத் கோயில் கல்வெட்டு இவரது சகோதரர்கள் மற்றும் நான்கு மருமகன்களின் பெயரைக் குறிப்பிடுகிறது, ஆனால் இவரைக் குறிப்பிடவில்லை.  இவர் சிம்மாசனத்திற்கு போட்டியாக இருந்ததாலோ அல்லது வேறு சில காரணங்களுக்காக சிம்மராஜாவுடன் இவருக்கு நல்லுறவு இல்லாததாலோ இருக்கலாம். 

சில பிற்காலக் கணக்குகள் இவரின் தந்தை சிம்மராஜா என்று கூறுகின்றன. இவற்றில் 15 ஆம் நூற்றாண்டின் *இலக்ன ரவுல பிரபந்தம்* (புராதன பிரபந்த சங்கிரக தொகுப்பில் உள்ள இவரது புராண வாழ்க்கை வரலாறு) மற்றும் 17 ஆம் நூற்றாண்டின் வரலாற்றாசிரியர் *முஹ்னோத் நைன்சி*யின் *நைன்சி ரி கியாத்* ஆகியவை அடங்கும். இலுண்டிகதேவனின் அச்சலேசுவரர் மகாதேவர் கோயில் கல்வெட்டு இவரின் தந்தையை சிந்துராஜா என்று அழைக்கிறது. இருப்பினும், இந்த பதிவுகள் தவறானவை என்று புறக்கணிக்கப்படலாம். ஏனெனில் ஆரம்பகால கல்வெட்டுகள் இவரை வாக்பதிராஜாவின் மகன் என்று தெளிவாக விவரிக்கின்றன. 

## பின்னணி
காலவரையற்ற பயணத்தில் இவர் வீட்டை விட்டு வெளியேறியதாக *இலக்ன ரவுல பிரபந்தம்* கூறுகிறது. இவருடன் இவரின் மனைவி மற்றும் அவரது வேலைக்காரன் மட்டுமே இருந்தனர். பயணத்தின் போது ஓய்வெடுக்க நாதுல்லாவில் உள்ள ஒரு கோவிலில் தங்க முடிவு செய்தார். பயணத்தின் போது இவருக்கு அரச ஆதரவு இல்லாததால்,  தனது வீட்டை விட்டு வெளியேற வேண்டிய கட்டாயம் ஏற்பட்டது என்று புராணக்கதை கூறுகிறது. 

சகமான பதிவுகளின்படி, இலட்சுமணன் பதானிலிருந்து வரிகளை வசூலித்து, சித்தோர்கருக்கு கப்பம் செலுத்தினார். ஜி.ஹெச். ஓஜா மற்றும் தசரத சர்மா போன்ற வரலாற்றாசிரியர்கள் இதை ஒரு வெற்று பெருமையாக கருதுகின்றனர். ஏனெனில் இந்த இரண்டு நகரங்களும் அந்த நேரத்தில் சுதந்திரமான ஆட்சியாளர்களால் ஆளப்பட்டன. சோலாங்கி மன்னன் மூலராஜாவின் தலைநகராக பதான் இருந்தது, அதே சமயம் சித்தோர்கர் குகில ஆட்சியாளர்களான சக்திகுமாரன் மற்றும் அம்பாபிரசாத் ஆகியோரின் கட்டுப்பாட்டில் இருந்தது.  

நாடோல் கோட்டையின் கட்டுமானத்தை இலட்சுமணன் கட்டினார். நாடோலில் (12 ஆம் நூற்றாண்டின் பிற்பகுதியில் உள்ள கல்வெட்டுகளில் குறிப்பிடப்பட்டுள்ள இலட்சுமண-சுவாமின் கோயிலாக இருக்கலாம்) இவரது பெயரில் ஒரு விஷ்ணு கோயிலை இவர் எழுப்பியதாகவும் கூறப்படுகிறது. 

இவர் நாதுல்லாவைச் சேர்ந்த ஒரு வைசியப் பெண்ணை மணந்ததாகக் கூறப்படுகிறது.  இவருக்குப் பிறகு இவரின் மகன் சோஹியா என்ற சோபிதா ஆட்சிக்கு வந்தார். 

## சான்றுகள்

### உசாத்துணை
* 
* 

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
சந்திரவதி லகன்பால்

**சந்திரவதி லகன்பால்** ( *Chandravati Lakhanpal* ) (1904-1969) ஓர் இந்திய அரசியல்வாதியாவார். இவர் இந்திய தேசிய காங்கிரசை பிரதிநிதித்துவப்படுத்தும் இந்திய நாடாளுமன்றத்தின் மேலவையான மாநிலங்களவையில் உத்தரபிரதேசத்தை பிரதிநிதித்துவப்படுத்தும் ஒரு நாடாளுமன்ற உறுப்பினராக இருந்தார்.

## சான்றுகள்

பகுப்பு:1969 இறப்புகள்
பகுப்பு:1904 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
முதலாம் வாக்பதிராஜா

வாப்பயராஜா என்றும் அழைக்கப்படும் **முதலாம் வாக்பதிராஜா** (*Vakpatiraja* I) (ஆட்சி சுமார் 917-944 பொ.ச.),  சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் கூர்ஜர-பிரதிகார மேலாதிக்கத்தை தூக்கி எறிய முயற்சி செய்ததாகத் தெரிகிறது. மேலும் மகாராஜா என்ற பட்டத்தை ஏற்றுக்கொண்ட முதல் சகமான மன்னர் ஆவார்.

## ஆரம்ப கால வாழ்க்கை
வாக்பதி சகமான அரசர் சந்தனராசா (இரண்டாம் குவாகா) மற்றும் ராணி இருத்ராணி ஆகியோரின் மகனும் வாரிசுமுவார்.  இவரது மாற்றுப்பெயர்களில் வாப்பயராஜா மற்றும் மாணிக்க ராய் ஆகியன அடங்கும். 

## ஆட்சி
கூர்ஜர-பிரதிகாரர்களின் நிலப்பிரபுக்களாக இருந்த வாக்பதியின் முன்னோர்கள் தெற்கிலிருந்து இராஷ்டிரகூட படையெடுப்புகளால் பலவீனமடைந்தனர். வாக்பதி 188 இராணுவ வெற்றிகளை அடைந்ததாக *பிருத்விராஜ விஜயம்* கூறுகிறது. இது மிகைப்படுத்தப்பட்டதாக இருக்கலாம், ஆனால் பிரதிகார-இராஷ்டிரகூட மோதலின் விளைவாக ஏற்பட்ட குழப்பமான சூழ்நிலையில் வாக்பதி ஏராளமான போர்களில் பங்கேற்றது சாத்தியம். 

இராஷ்டிரகூடர் படையெடுப்பு, வாக்பதி போன்ற அரசர்களின் மீதான பிரதிகாரர்களின் பிடியை பலவீனப்படுத்தியிருக்கலாம்.  ஹர்ஷநாத் கோயில் கல்வெட்டின் படி, இவர் மகாராஜா என்ற பட்டத்தை ஏற்றுக்கொண்ட முதல் சகமான அரசர் ஆவார். இது இவர் பிரதிகாரர்களிடமிருந்து சுதந்திரம் பெற முயன்றார் என்பதைக் குறிக்கிறது. 

இராஷ்டிரகூடர்கள் வெளியேறிய பிறகு, பிரதிகாரர்கள் தங்கள் அதிகாரத்தை மீண்டும் உறுதிப்படுத்த முயன்றனர். ஒரு தந்திரபாலன் (மாகாண ஆளுநர்) சகமான பிரதேசத்தில் உள்ள அனந்த பகுதியைத் தாக்கியதாக ஹர்ஷநாத் கோயில் கல்வெட்டு கூறுகிறது. தந்திரபாலன் தன் அதிபதியிடமிருந்து பெற்ற அதிகாரத்தின் காரணமாக மிகவும் கர்வம் கொண்டிருந்தான். ஆனால் அவனது யானைப்படை வாக்பதியின் குதிரைப்படையால் தோற்கடிக்கப்பட்டது. அவன் வாக்பதியை அடக்குவதற்காக பிரதிகார பேரரசர் முதலாம் மகிபாலனால் அனுப்பப்பட்ட தளபதியாக இருந்திருக்கலாம்.   வரலாற்றாளார் தசரத சர்மாவின் கூற்றுப்படி, அவரது பெயர் சமபாலன் என்பதாகும்.  வரலாற்றாளார் ஆர்.பி. சிங் அவரை மகிபாலனின் தோமரா நிலப்பிரபுவான மாதவனுடன் அடையாளப்படுத்துகிறார். 

## மரபு
வாக்பதிக்கு சிம்மராஜா, இலட்சுமணன் மற்றும் வத்சராஜா உட்பட குறைந்தது மூன்று மகன்கள் இருந்தனர். இவருக்குப் பிறகு சாகம்பரி சிம்மாசனத்தில் சிம்மராஜா பதவியேற்றார். அதே நேரத்தில் இலட்சுமணன் நாதுல்லா வம்சத்தின் மற்றொரு கிளையை நிறுவினார். வத்சராஜா ஹர்ஷநாதர் கோவிலுக்கு கர்தமகாதா என்ற கிராமத்தை மானியமாக அளித்ததாக அறியப்படுகிறார்.  பிஜோலியா கல்வெட்டு வாக்பதிக்கும் சிம்மராஜாவுக்கும் இடையில் ஒரு விந்தியன்ருபதியை (அல்லது விந்தியராஜா) வைக்கிறது. வரலாற்றாசிரியர் தசரத சர்மாவின் கூற்றுப்படி, விந்தியன்ருபதி அநேகமாக சிம்மராஜனின் மூத்த சகோதரராக இருக்கலாம். அவர் மிகக் குறுகிய கால ஆட்சியைக் கொண்டிருந்தார்.  இருப்பினும், இது வாக்பதியின் பட்டம் என்று ஆர்.பி. சிங் கருதினார், விந்தியாவதி பகுதியை (நவீன பிஜோலியாவைச் சுற்றி) கைப்பற்றியதன் மூலம் அவர் அதை பெற்றிருக்கலாம். 

வாக்பதி ஒரு சைவர் என்று தெரிகிறது. *பிருத்விராஜ விஜயம்* புஷ்கரத்தில் வோம்கேசர் ( சிவன் ) கோவிலை கட்டியதாக கூறுகிறது. 

## சான்று

### உசாத்துணை
* 
* 

பகுப்பு:இராஜஸ்தான் வரலாறு
பகுப்பு:இந்திய வரலாறு
பகுப்பு:இந்திய அரசர்கள்
மேற்கு பனாஸ் ஆறு

**மேற்கு பனாஸ்** (*West Banas River*) என்பது மேற்கு இந்தியாவிலுள்ள ஒரு ஆறாகும். இது இராஜஸ்தான் மாநிலத்தின் சிரோஹி மாவட்டத்திலுள்ள தெற்கு ஆரவல்லி மலைத்தொடரிலிருந்து உருவாகி தெற்கே பாய்கிறது. மேற்கு பனாஸ் அணை, ஸ்வரூப்கஞ்ச் மற்றும் ஆபு சாலை நகரம் வழியாக மேற்கில் அபு மலை மற்றும் கிழக்கில் ஆரவல்லியின் கிழக்கு முகடுக்கு இடையே உள்ள பள்ளத்தாக்கை அடைகிறது. இது குசராத்து மாநிலத்தின் சமவெளிகள் வழியாக தெற்கே தொடர்கிறது. பனாஸ்காண்டா மற்றும் பதான் மாவட்டங்கள் வழியாக பாய்ந்து கட்ச் பாலைவனம் பருவகால நீர்த்தடத்தில் பாய்கிறது.

மேற்கு பனாஸ் ஆற்றின் நீர்ப்பிடிப்பு பகுதி தோராயமாக 1,876 சதுர கிலோமீட்டர்கள் ஆகும்.  266 கிலோமீட்டர் நீளமுள்ள ஆறு 50 கிலோமீட்டர் இராஜஸ்தானில் பாய்கிறது. மீதி குசராத்தில் உள்ளது. 

## இதனையும் பார்க்கவும்

* பனாஸ் ஆறு

## சான்றுகள்

பகுப்பு:இந்திய ஆறுகள்
பகுப்பு:பனாஸ்காண்டா மாவட்டம்
பகுப்பு:குசராத்தின் ஆறுகள்
பகுப்பு:சிரோஹி மாவட்டம்
பகுப்பு:இராஜஸ்தான் ஆறுகள்
நீல்தாவா

***நீல்தாவா*** (*Niltava*)(*Niltau*, நேபாளியிலிருந்து *நீ. சுந்தரா*) என்பது பழைய உலக பறக்கும் பறவை குடும்பமான மியூசிகாபிடேயில் உள்ள குருவி வகைகளுள் ஓர் பேரினமாகும். .

இந்தப் பேரினத்தில் கீழ் பின்வரும் ஏழு சிற்றினங்கள் உள்ளன:

* புஜியான் நீல்தாவா (*நீல்தாவா டேவிடி*)
* செவ்வயிறு நீல்தாவா (*நீல்தாவா சுந்தர*)
* செங்குத நீல்தாவா (*நீல்தாவா சுமத்ரானா*)
* சீன ஒளிர் நீல்தாவா (*நீல்தாவா ஓடேசி*) 
* தைவான் ஒளிர் நீல்தாவா (*நீல்தாவா* *விவிடா*)
* பெரும் நீல்தாவா (*நீல்தாவா கிராண்டிசு*)
* சிறிய நீல்தாவா (*நீல்தாவா மேக்ரிகோரியா*)

## மேற்கோள்கள்

பகுப்பு:ஆசியப் பறவைகள்
பகுப்பு:பறவைப் பேரினங்கள்
சயனோப்திலா

***சயனோப்திலா*** (*Cyanoptila*) என்பது பழைய உலக ஈப்பிடிப்பான் குடும்பமானமியூசிகேபிடேயில் உள்ள குருவி பேரினமாகும். இது பின்வரும் சிற்றினங்களைக் கொண்டுள்ளது:

* நீலம்-வெள்ளை ஈப்பிடிப்பான் (*சயனோப்டிலா சயனோமெலனா*)
* ஜாப்பி  ஈப்பிடிப்பான் (*சயனோப்டிலா குமாடிலிசு*)

## மேற்கோள்கள்

பகுப்பு:ஈ-பிடிப்பான்கள்
அந்திப்பீசு

***அந்திப்பீசு ஈப்பிடிப்பான்*** (*Anthipes flycatchers*) என்பது பழைய உலக ஈப்பிடிப்பான் பறவைகளின் பேரினமாகும் .

இந்தப் பேரினமானது பின்வரும் சிற்றினங்களைக் கொண்டுள்ளது:

* வெண்பிறை ஈப்பிடிப்பான், *ஆன்டிப்சு மோனிலேஜர்*
* செம்புருவ ஈப்பிடிப்பான், *அந்திப்பீசு சொலிட்டரிசு*

## மேற்கோள்கள்

*Sangster, G., P. Alström, E. Forsmark, and U. Olsson. 2010. Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae). Molecular Phylogenetics and Evolution 57: 380–392.
*Outlaw, D.C., Voelker, G. 2006. Systematics of Ficedula flycatchers (Muscicapidae): A molecular reassessment of a taxonomic enigma. Molecular Phylogenetics and Evolution Vol. 41:1, pp 118–126.  PDF fulltext

பகுப்பு:பறவைப் பேரினங்கள்
ஆர்யன் தாரி

**ஆர்யன் தாரி**  (Aryan Tari)  ஈரானிய வம்சாவளியைச் சேர்ந்த  நார்வே நாட்டு சதுரங்க வீரர் ஆவார். 1999 ஆம் ஆண்டு சூன் மாதம் 4 ஆம் தேதியன்று இவர் பிறந்தார்.  பேராதன் பட்டம் பெற்றுள்ளார்.  2015 மற்றும் 2019 ஆம் ஆண்டுகளில் நார்வே நாட்டு வெற்றியாளராக இருந்தார்.  2017 ஆம் ஆண்டு  உலக இளையோர் சதுரங்க வெற்றியாளர் பட்டத்தை வென்றார். 2021 ஆம் ஆண்டு நிலவரப்படி  நடப்பு உலக சதுரங்க வெற்றியாளரான மேக்னசு கார்ல்சனுக்குப் பிறகு, நார்வேயில் இருந்து பிடே அமைப்பின்  இரண்டாவது மிக உயர்ந்த தரவரிசை புள்ளிகள் கொண்ட வீரராக உள்ளார். சென்னையில் நடைபெறும் 44 ஆவது சதுரங்க ஒலிம்பியாடு போட்டியில் கலந்துகொண்டு விளையாடுகிறார்.

## சதுரங்க வாழ்க்கை
ஐந்து வயதிலிருந்தே தாரி சதுரங்கம் விளையாடத் தொடங்கினார்.   2012 ஆம் ஆண்டு நார்வே இளையோர் பிரிவு சதுரங்க  வெற்றியாளர் பட்டத்தை  வென்றார், 2013 ஆம் ஆண்டு இலேண்ட்சுடர்னெரிங்கென் வெற்றியாளர் போட்டிக்குத்  தகுதி பெற்றார்.  2013 ஆம் ஆண்டு நடைபெற்ற இப்போட்டியில்  எட்டாவது இடத்தையும்  2014 ஆம் ஆண்டு  இரண்டாவது இடத்தையும் பிடித்தார். தாரி 2015  ஆம் ஆண்டு இப்போட்டியின் வெற்றியாளர் பட்ட்டத்தைப் பிடித்தார். 15 வயதில் வெற்றி பெற்ற  அக்டெசுடீன் மற்றும் மேக்னசு கார்ல்சன் ஆகியோருக்குப் பிறகு, 16 வயதில் இந்த சாதனையை எட்டிய மூன்றாவது இளைய வீரர் என்ற சிறப்பு இவருக்குக் கிடைத்தது.

2013 ஆம் ஆண்டு மார்ச்சு மாதம்  பேகர்னெசு நகரில் நடந்த நார்வே திறந்தநிலை வெற்றியாளர் போட்டியில் தாரி ஏழாவது இடத்தைப் பிடித்தார்.  இதன் மூலம்  கிராண்ட்மாசுட்டர் பட்டத்திற்கான தகுதியைப்  பெற்றார். அந்த நேரத்தில் இவ்வாறு தகுதிபெற்ற  இரண்டாவது இளைய நார்வே வீரர்  என்ற சிறப்பும் கிடைத்தது.

2015 ஆம் ஆண்டு ரெய்காவிக்கில் நடந்த ஐரோப்பிய அணி சதுரங்க வெற்றியாஅளர் போட்டியில்  ஒன்பது சுற்றுகளில் தாரி தனது இரண்டாவது கிராண்ட்மாசுட்டர் தகுதி நிலையைப்  பெற்றார்.  அங்கு இவர் நார்வேயின் மூன்றாவது பலகையில்  விளையாடி ஆறு புள்ளிகளைப் பெற்றார். சிறப்பு கண்ட அணிகளுக்கு இடையிலான 20 ஆட்ட வெற்றியாளர் போட்டியில்  பேகர்னசின் விதிமுறையான 2500 பிடே மதிப்பீடு புள்ளிகள் பெற்று  கிராண்ட்மாசுட்டர் பட்டம் வென்றார்.  இந்த வெற்றியாளர் தலைப்பு 2016 ஆம் ஆண்டு நடைபெற்ற பிடே கூட்டத்தில்  வழங்கப்பட்டது. இந்தப் பட்டத்தைப் பெறும் நார்வேயின் 12 ஆவது வீரர் தாரியாவார்.

2016 ஆம் ஆண்டு மே மாதம் 12 முதல் 23 ஆம் தேதி வரை நடைபெற்ற ஐரோப்பிய தனிநபர் சதுரங்க வெற்றியாளர் போட்டியில்  விளையாடிய தாரி தனது வாழ்க்கையில் 7½/11 (+5-1=5)  என்ற முடிவுகளுடன் தனது சிறந்த போட்டி முடிவை அடைந்தார். இது அவருக்கு இருபத்தி இரண்டாவது இடத்தைப் பெற்றுத் தந்தது. இதனால்  2017 ஆம் ஆண்டு  திபிலிசியில் நடந்த சதுரங்க உலகக் கோப்பையில் போட்டியில் விளையாட இவருக்கு இடம் கிடைத்தது,  அங்கு அலெக்சாண்டர் லெண்டர்மேனிடம் 1½-½ என்ற கணக்கில் தோற்று இரண்டாவது சுற்றில் வெளியேறினார்.

2019/2020 பருவத்தில் தாரி செக் எக்சட்ராலிகா அணியான சுலாவியா கிரோமசுரிசுக்காக வெளிநாட்டவராக விளையாடினார். 2020/2021 ஆம் ஆண்டுகளில் எசுப்பானிய செக்லப் போட்டியில் இவர் சேத்ரெசு அவரென்சு அணிக்காக விளையாடினார்.

## தனிப்பட்ட வாழ்க்கை
தாரி இசுடாவஞ்சரில்  பாரனாக் மற்றும் சியாமக் தாரிக்கு பிறந்தார். இவர் பிறப்பதற்கு முன்பே இவருடைய பெற்றோர் நார்வேக்கு குடிபெயர்ந்த ஈரானைச் சேர்ந்தவர்கள் ஆவர்.

## குறிப்புகள்

## புற இணைப்புகள்

* 
* 

பகுப்பு:நோர்வே சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:வாழும் மக்கள்
பகுப்பு:1999 பிறப்புகள்
காப்பிட்

**காப்பிட்** (மலாய் மொழி: *Kapit*; ஆங்கிலம்: *Kapit*; சீனம்: 加帛) என்பது மலேசியா, சரவாக் மாநிலத்தில் காப்பிட் பிரிவு; காப்பிட் மாவட்டத்தில் உள்ள நகரமாகும். சரவாக் மாநிலத்தின் உடபாகத்தில்; ராஜாங் ஆற்றின் தென் கரையில் அமைந்து உள்ளது.

நீள வீடுகளில் வாழும் இபான் சமூகத்தவர் இந்த நகரின் ஆற்றுப் பகுதியில் அதிகமாக வாழ்கின்றனர். காட்டு மரங்களை வெட்டுபவர்களின் குடியிருப்புகளும் நிறைய உள்ளன. காப்பிட் நகரம் துடிப்பான வணிகச் சமூக மையமாகும்.

## பொது
காப்பிட் நகரம் போர்னியோ காட்டு உட்பகுதியில் இருப்பதால், முன்னர் காலத்தில் ராஜாங் ஆற்று வழியாகத்தான் அங்கு செல்ல முடியும். இப்போது புது தார் சாலைகளை அமைத்து இருக்கின்றனர்.

சிபு நகரில் இருந்து 140 கி.மீ. தொலைவில் உள்ளது. விரைவுப் படகு மூலம் செல்லலாம். 2 மணி நேரத்திற்கும் மேலாகப் பிடிக்கும். இலகுரக விமானம் மூலமாகவும் செல்லலாம். கார் மற்றும் பேருந்தில் செல்ல சுமார் 1 மணி 30 நிமிடங்கள் பிடிக்கும்.

## வரலாறு
ராஜா சார்லஸ் புரூக்கின் ஆட்சியின் போது, 1880-ஆம் ஆண்டில் காப்பிட்டில் "காப்பிட் கோட்டை" *(Fort Kapit)* கட்டப்பட்டது. இந்தக் கோட்டை இபான்கள் ஆற்றின் வழியாகச் சென்று ஒராங் உலு *(Orang Ulu)* குடியிருப்புகளைத் தாக்குவதைத் தடுத்தது.

1924-ஆம் ஆண்டில், காப்பிட் கோட்டையில், இபான் மற்றும் ஒராங் உலு மக்களுக்கு இடையே ஒரு சமாதான ஒப்பந்தம் கையெழுத்தானது. இதனால் இரு பழங்குடியினருக்கும் இடையிலான பல நூறு ஆண்டுகள் பகைமை நிரந்தரமாக முடிவுக்கு வந்தது.

### சில்வியா கோட்டை

1925-ஆம் ஆண்டில், காப்பிட் கோட்டை, ராஜா வைனர் புரூக்கின் மனைவி ராணி சில்வியா புரூக்கின் நினைவாக, சில்வியா கோட்டை *(Fort Sylvia)* என மறுபெயரிடப்பட்டது. இந்தக் கோட்டை 1887, 1934, 1961 மற்றும் 1983-ஆம் ஆண்டுகளில் ஏற்பட்ட வெள்ளப் பெருக்குகளையும் தாங்கி நின்றது.

28 ஜனவரி 1934-இல், காப்பிட் வரலாற்றிலேயே மிகக் கடுமையான வெள்ளம் ஏற்பட்டது. ராஜாங் ஆற்றின் நீர் மட்டம் 162 அடி (49 மீ) வரை உயர்ந்தது.

### ஜப்பானியர் ஆக்கிரமிப்பு

1941-ஆம் ஆண்டில், ஜப்பானியர் ஆக்கிரமிப்பின் போது, காப்பிட்டில் 37 கடைவீடுகள் கொண்ட இரண்டு வரிசைகள் இருந்தன. போரின் போது நேச நாடுகளின் குண்டுவீச்சினால் காப்பிட் நகரம் முற்றிலும் அழிந்தது.

1973 ஏப்ரல் 2-ஆம் தேதி, சரவாக் மாநிலத்தில் ஒரு பிரிவாகக் காப்பிட் மேம்படுத்தப்பட்டது. ஒரு காலத்தில் சில்வியா கோட்டையில், காப்பிட் மாவட்ட அலுவலகம்; காப்பிட் மாஜிஸ்திரேட் நீதிமன்றம் இருந்தது. 1973-க்குப் பிறகு, அது காப்பிட் பிரிவின் அலுவலகமாக மாற்றப் பட்டது.

## காலநிலை

காப்பிட் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.

## இவற்றையும் பார்க்க
* சரவாக் இராச்சியம்
* சரவாக் சுல்தானகம்
* வெள்ளை இராஜா
* ஜேம்சு புரூக்
 
## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
குருதாசு சிங் பாதல்

**குருதாசு சிங் பாதல்** (*Gurdas Singh Badal*)(6 ஆகத்து 1931 - 15 மே 2020) என்பவர் இந்திய அரசியல்வாதியும் முன்னாள் இந்திய நாடாளுமன்ற உறுப்பினரும் ஆவார். இவர் பெரோஸ்பூர் மாவட்டத்தில் உள்ள அபுல்கரானாவில் பிறந்தார். இவர் பிரகாஷ் சிங் பாதலின் சகோதரர் ஆவார். இவர் 1967ல் சிரோமணி அகாலிதளத்தின் உறுப்பினராக பாசில்கா தொகுதியிலிருந்து ஏழாவது மக்களவைக்குத் தேர்ந்தெடுக்கப்பட்டார். இவர் 15 மே 2020 அன்று மொகாலியில் உள்ள ஒரு தனியார் மருத்துவமனையில் இறந்தார்.

## குடும்பம்
குருதாசு சிங் பாதல், மறைந்த ரகு ராஜ் சிங் தில்லானின் மகனும், பஞ்சாபின் முன்னாள் முதல்வர் பிரகாஷ் சிங் பாதலின் தம்பியும் ஆவார். இவரின் மகன் மன்பிரீத் சிங் பாதல் பஞ்சாப் மாநிலத்தின் நிதி அமைச்சராக இருந்தார். இவரின் மனைவி கவுர் மார்ச் 2020ல் இறந்தார்.

## அரசியல் வாழ்க்கை
பாதல் மார்ச் 1967 முதல் ஏப்ரல் 1969 வரை பஞ்சாப் சட்டமன்ற உறுப்பினராக இருந்தார். இவர் 15 மார்ச் 1971 முதல் 18 ஜனவரி 1977 வரை அகாலி தளம் (தற்போது சிரோமணி அகாலி தளம் என அழைக்கப்படுகிறது) கட்சியினைப் பிரதிநிதித்துவப்படுத்தும் விதமாக பாசில்கா தொகுதியிலிருந்து இந்தியாவின் 5வது மக்களவைக்கு உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:2020 இறப்புகள்
பகுப்பு:1931 பிறப்புகள்
பகுப்பு:இந்திய பஞ்சாப் அரசியல்வாதிகள்
வி. பா. சிங் பட்னோர்

**விஜயேந்தர் பால் சிங் பட்னோர்** (பிறப்பு 12 மே 1948) என்பவர் இந்திய அரசியல்வாதி ஆவார். இவர் பஞ்சாபின் 28வது ஆளுநராக இருந்தார் . இவர் மாநிலங்களவை உறுப்பினராக 17 சூன் 2010 அன்று தேர்ந்தெடுக்கப்பட்டார். முன்னதாக இந்திய நாடாளுமன்றத்தின் 13வது மக்களவை மற்றும் 14வது மக்களவை உறுப்பினராக இருந்தார். இவர் ராஜஸ்தானின் பில்வாரா தொகுதியைப் பிரதிநிதித்துவப்படுத்தினார். 1999 முதல் 2009 வரை பாரதிய ஜனதா கட்சியின்  உறுப்பினராகவும், 4 முறை ராஜஸ்தான் சட்டமன்ற உறுப்பினராகவும் (1977-80, 1985-90, 1993-98, 1998-99) இருந்துள்ளார்.

## தனிப்பட்ட வாழ்க்கை
சிங் ராஜஸ்தானின் பட்னூரில் கோபால் சிங் மற்றும் ராஜ் கன்வர் நதாவாட் ஆகியோருக்கு மகனாகப் பிறந்தார். இவர் அஜ்மீரில் உள்ள மாயோ கல்லூரியில் ஆங்கிலம் மற்றும் வணிக மேலாண்மையில் இளங்கலை முடித்தார். சிங் அல்கா சிங்கை 25 நவம்பர் 1978-ல் மணந்தார். இவர்களுக்கு அவிஜித் என்ற மகனும், திவிஜா என்ற மகளும் உள்ளனர்.

## தொழில்
பட்னோர் 1977-80, 1985-90, 1993-98 மற்றும் 1998-99 வரை ராஜஸ்தான் சட்டமன்ற உறுப்பினராக இருந்தார். 1988 முதல் 1999 வரை ராஜஸ்தான் அரசில் நீர்ப்பாசனத் துறை அமைச்சராக இருந்தார். 15 ஆண்டுகளுக்கும் மேலாக பாஜக சங்கதன் ராஜஸ்தானின் துணைத் தலைவராக இருந்தார்.

இவர் 13வது (1999-2004) மற்றும் 14வது மக்களவையின் (2004-2009) உறுப்பினராகவும் இருந்தார். இங்கு இவர் கடந்த 14 ஆண்டுகளாக நாடாளுமன்றத்தின் நிலைக்குழு உறுப்பினராகவும், மின்சாரச் சட்டம் 2003ன் வரைவுக் குழுவின் ஒருங்கிணைப்பாளராகவும் இருந்தார். பட்னோர் 2010 முதல் 2016 வரை மாநிலங்களவை உறுப்பினராகவும் இருந்துள்ளார். ஆகத்து 2014ல் மாநிலங்களவையின் துணைத் தலைவர் குழுவிற்கு பரிந்துரைக்கப்பட்டார்.

2003-2004ல் சரிஸ்காவில் அனைத்துப் புலிகளும் வேட்டையாடப்பட்டபோது - சரிஸ்கா தோல்விக்குப் பிறகு, 2005 முதல் 2009 வரை, ராஜஸ்தான் அரசாங்கத்தின் சரிஸ்காவில் (ராஜஸ்தான்) புலிகளுக்கு மறுவாழ்வு அளிக்கும் சிறப்புப் பணிக்குழுவின் தலைவராக இருந்தார். ரத்னாதம்பூர் புலிகள் காப்பகத்திலிருந்து புலிகளை இடமாற்றம் செய்வதன் மூலம் புலிகளின் மறுவாழ்வு பெற்றது.

இவர் 17 ஆகத்து 2016 அன்று பஞ்சாபின் ஆளுநராக நியமிக்கப்பட்டார். இவர் 30 ஆகத்து 2021 அன்று பதவி விலகினார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு 

|-

பகுப்பு:14வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1948 பிறப்புகள்
பத்தினிப் பெண்

**பத்தினிப்பெண்** (*Pathini Penn*) 1993 ஆம் ஆண்டு  ஆர். சி. சக்தி இயக்கத்தில் வெளிவந்த தமிழ் நாடகத் திரைப்படமாகும். இத்திரைப்படத்தில் ரூபினி, லிவிங்ஸ்டன் முக்கிய வேடங்களிலும் நிழல்கள் ரவி, வி. கோபாலகிருஷ்ணன் துணை வேடங்களிலும் நடித்திருந்தனர்.  இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இந்தியக் காவல் பணி அதிகாரி ஜி. திலகவதி எழுதிய இதே பெயரிலுள்ள புதினத்தின் தழுவலான இப்படம் 1993 சூன் மாதம் வெளியிடப்பட்டது.

## நடிகர்கள்
* ரூபினி 
* ஜனகராஜ் 
* லிவிங்ஸ்டன் 
* வி. கோபாலகிருஷ்ணன் 
* நிழல்கள் ரவி 
* சித்ரா

## பாடல்கள்
கவிஞர் புலமைப்பித்தன் வரிகளுக்கு எம். எஸ். விஸ்வநாதன் இசையமைத்திருந்தார்.
* "பாண்டிய நாட்டுச் சீமை" - எஸ். பி. பாலசுப்பிரமணியம் , வாணி ஜெயராம் 
* "உலகம் நம்ம வீடு" - வாணி ஜெயராம்
* "தொட்டில் ஒன்னு இல்லைனு"- எஸ்.பி.பாலசுப்பிரமணியம்
* "என்னம்மா வருத்தம்"- எஸ்.பி.பாலசுப்பிரமணியம்

## விருதுகள்
இப்படம்  திரைப்படத்திற்கான தமிழக அரசின் திரைப்பட விருதை (இரண்டாம் பரிசு) வென்றது. ஆர். சி. சக்தி சிறந்த வசன எழுத்தாளருக்கான தமிழக அரசின் திரைப்பட விருதை வென்றார். ரூபினி சிறந்த நடிகைக்கான தமிழக அரசின் சிறப்பு திரைப்பட விருதை வென்றார். புலமைப்பித்தன் சிறந்த பாடலாசிரியருக்கான தமிழக அரசின் திரைப்பட விருதை வென்றார்.

## வரவேற்பு
பத்தினி பென் 1993 சூன்  25 அன்று வெளியிடப்பட்டது.  *[[இந்தியன் எக்சுபிரசு|தி இந்தியன் எக்சுபிரசின்]] * மாலினி மன்னத், "சக்தி உணர்ச்சிகரமான விடயத்தைக் கையாண்டது, கவனமாக பதிவுசெய்யப்பட்ட காட்சிகள், அவரது கடினமான உரையாடல்கள், நடிகர்களிடமிருந்து சிறந்த நடிப்பை பெற்றது ஆகியவற்றை மேற்கோள் காட்டி திரைப்படத்தைப் பாராட்டினார்.

## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
1,1′-ஈரைதராக்சியிருவளையயெக்சைல் பெராக்சைடு

**1,1′-ஈரைதராக்சியிருவளையயெக்சைல் பெராக்சைடு** (*1,1′-Dihydroxydicyclohexyl peroxide*) (C6H10OH)2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வளையயெக்சனோனுடன் ஐதரசன் பெராக்சைடு வினைபுரிவதால் உருவாகும் வழிப்பெறுதி பெராக்சைடுகளுள் இதுவும் ஒன்றாகும். கூடுதலாக ஒரு பெராக்சைடையும் ஓர் அமிலத்தையும் சேர்த்து அமிலத்தையும் சேர்த்து சூடாக்கும்போது இது பிசு(வளையயெக்சைலிடின் பெராக்சைடு) என்ற வளைய பெராக்சைடாக மாற்றமடைகிறது (C6H10)2(O2)2.

தனியுறுப்பு முன்னெடுக்கும் இரப்பர் கடினமாக்கல் வினையில் 1,1′-ஈரைதராக்சியிருவளையயெக்சைல் பெராக்சைடு ஒரு வினையூக்கியாக செயல்படுகிறது. 
   
## மேற்கோள்கள்

பகுப்பு:கரிமப் பெராக்சைடுகள்
பகுப்பு:கீட்டால்கள்
மன்பிரீத் சிங் பாதல்

**மன்பிரீத் சிங் பாதல்** (*Manpreet Singh Badal*)(பிறப்பு 26 சூலை 1962) என்பவர் இந்திய அரசியல்வாதி மற்றும் இந்தியத் தேசிய காங்கிரசின் தலைவர் ஆவார். இவர் பஞ்சாபின் முன்னாள் நிதியமைச்சர் ஆவார்.

இவர் பஞ்சாப் சட்டமன்றத்தில் ஐந்து முறை (1995, 1997, 2002, 2007, 2017) உறுப்பினராக இருந்துள்ளார். இரண்டு முறை நிதி அமைச்சராகவும் இருந்துள்ளார். 2007-2010 வரை பிரகாஷ் சிங் பாதல் தலைமையிலான அரசாங்கத்தில் நிதி அமைச்சராக இவர் பதவி வகித்தார். இவர் பஞ்சாப் நிதிநிலை அறிக்கையினை ஒன்பது முறை சமர்ப்பித்துள்ளார். பஞ்சாபில் எந்த அமைச்சருக்கும் செயல்படுத்தாத அளவில் மாநில நிதியை நிலைப்படுத்தியதாகக் கருதப்படுகிறார். மேலும் பஞ்சாப் GDP இல் 2016ல் ஆண்டுக்கு ரூ 1.28 லட்சத்திலிருந்து 2020ல் ரூ 1.67 லட்சமாக 30 சதவீதம் அதிகரித்தது.

## ஆரம்ப கால வாழ்க்கை
மன்பிரீத் சிங் பாதல் 26 சூலை 1962 அன்று முக்த்சரில் பிறந்தார். இவர் பஞ்சாப் முன்னாள் முதல்வர் பிரகாஷ் சிங் பாதலின் சகோதரரான குர்தாஸ் சிங் பாதல்  மற்றும் கர்மந்திர் கவுர் பாதலின் மகன் ஆவார், இவர் 19 மார்ச் 2020 அன்று தனது 84 வயதில் இறந்தார். மன்பிரீத் சிங் பாதல் தி டூன் பள்ளி மற்றும் செயின்ட் ஸ்டீபன் கல்லூரி (தில்லி பல்கலைக்கழகம்) பயின்றார். ஆங்கிலம், பஞ்சாபி, இந்தி, உருது ஆகிய மொழிகளில் சரளமாகப் பேசக்கூடியவர். இதையடுத்து இவருக்கு இலண்டன் பல்கலைக்கழகம் சட்டப் பட்டம் வழங்கியது.

## சிரோமணி அகாலி தளம்
பாதல் மே 1995 இல் பஞ்சாப் சட்டப் பேரவைக்கு அகாலி தளம் சார்பில் கிதர்பாஹாவிலிருந்து தேர்ந்தெடுக்கப்பட்டார். இவர் 1997, 2002 மற்றும் 2007ல் கிதர்பாஹா தொகுதியிலிருந்து மீண்டும் தேர்ந்தெடுக்கப்பட்டார். 2007ல் பிரகாஷ் சிங் பாதல் அரசில் நிதி அமைச்சராகப் பதவியேற்றார். மற்ற கட்சிகளுடன் மத்திய அரசிடமிருந்து கடன் தள்ளுபடி சலுகை குறித்த கருத்து வேறுபாடுகளைத் தொடர்ந்து இவர் இப்பதவியிலிருந்து நீக்கப்பட்டார். பின்னர், இவர் அக்டோபர் 2010ல் சிரோமணி அகாலி தளத்திலிருந்து  நீக்கப்பட்டார்.

## பஞ்சாப் மக்கள் கட்சி
2011ல், பஞ்சாப் மக்கள் கட்சி என்ற புதிய அரசியல் கட்சியை உருவாக்கினார். 2012 பஞ்சாப் தேர்தலில், இவரது கட்சி இந்தியப் பொதுவுடைமைக் கட்சி, மற்றும் சிரோமணி அகாலி தளம் (லோங்கோவால்) ஆகியவற்றுடன் அரசியல் கூட்டணியை உருவாக்கியது. பாதலை இவர்கள் முதல்வர் பதவிக்கான வேட்பாளராக முன்னிறுத்தினர். இவர் கிதர்பாஹா மற்றும் மௌர் ஆகிய இரண்டு தொகுதிகளிலும் போட்டியிட்டு இரண்டு இடங்களிலும் தோல்வியடைந்தார்.

2016ஆம் ஆண்டு சனவரி 15 அன்று மன்பிரீத் தனது கட்சியைக் காங்கிரசுடன் இணைத்தார்.

## இந்தியத் தேசிய காங்கிரசு
இவரது கட்சியை இந்தியத் தேசிய காங்கிரசுடன் இணைத்த பிறகு, பதிந்தா நகர்ப்புற தொகுதியில் போட்டியிட இவருக்குச் கட்சி சீட்டு வழங்கப்பட்டது. மார்ச் 2017ல் நடைபெற்ற பஞ்சாப் சட்டமன்றத் தேர்தலில் ஆம் ஆத்மி கட்சியைச் சேர்ந்த தனது போட்டியாளரை 18,480 வாக்குகள் வித்தியாசத்தில் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார். . சிரோமணி அகாலி தளம் வேட்பாளர் மூன்றாவது இடத்தைப் பிடித்தார். 2022 தேர்தலில் இவர் ஆம் ஆத்மி கட்சியிடம் 63,581 வாக்குகள் வித்தியாசத்தில் தோல்வியடைந்தார். இது 2022ஆம் ஆண்டு பஞ்சாப் தேர்தல்களிலும் எந்தவொரு வேட்பாளரும் இழந்த அதிகபட்ச வித்தியாசமாகும்.

## குடும்பம்
வினு பாதல் என்பவரைத் திருமணம் செய்து கொண்ட இவருக்கு ஒரு மகன் மற்றும் ஒரு மகள் உள்ளனர்.

## மேற்கோள்கள்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:இந்திய பஞ்சாப் அரசியல்வாதிகள்
யோன் உவெசுலி

**யோன் உவெசுலி** (*John Wesley* 2 மார்ச் 1791) என்பவர் ஆங்கிலேய மதகுருவும், இறையியலாளரும், நற்செய்தியாளரும் ஆவார். இவர் இங்கிலாந்து திருச்சபைக்குள் மறுமலர்ச்சியை ஏற்படுத்திய மெதடிச இயக்கத்தின் தலைவராக இருந்தவர். இவர் நிறுவிய சபைகள் இன்றுவரை தொடரும் சுதந்திர மெதடிச இயக்கத்தின் மேலாதிக்க வடிவமாக மாறியது.

ஆக்சுபோர்டு, கிறித்தவப் பள்ளியில் கல்வி கற்ற உவெசுலி, 1726 இல் ஆக்சுபோர்டு லிங்கன் கல்லூரியின் உறுப்பினராகத் தேர்ந்தெடுக்கப்பட்டு, இரண்டு ஆண்டுகளுக்குப் பின்னர் ஆங்கிலிக்க மதகுருவாக திருநிலைப்படுத்தப்பட்டார். ஆக்சுபோர்டில், இவர் "தூய மன்றம்" என்ற அமைப்புக்குத் தலைமை தாங்கினார். இது படிப்பின் நோக்கத்திற்காகவும் பக்தியுள்ள கிறித்தவ வாழ்க்கையைத் தொடரவும் உருவாக்கப்பட்ட ஒரு சமூகமாகும்; பின்னர் இவர் இலண்டனுக்குத் திரும்பி மொராவிய கிறித்தவர்கள் தலைமையிலான ஒரு சமூகத்தில் சேர்ந்தார். 1738 மே 24 இல், இவர் தனது "இதயம் விசித்திரமாக வெப்பமடைந்ததை" உணர்ந்தபோது, ​​அவரது நற்செய்தி சார்ந்த மதமாற்றம் என்று அழைக்கப்படுவதை அனுபவித்தார். இதன் பின்னர் அவர் மொராவியர்களை விட்டு வெளியேறி தனது சொந்த ஊழியத்தைத் தொடங்கினார்.

உவெசுலியின் ஊழியத்தின் வளர்ச்சியில் ஒரு முக்கிய படி, வெளியூர் பயணம் செய்து பிரசங்கிப்பது ஆகும். உவைட்ஃபீல்டின் கால்வினிசத்திற்கு மாறாக, இவர் ஆர்மீனியக் கோட்பாடுகளை ஏற்றுக்கொண்டார். பெரிய பிரித்தானியா, அயர்லாந்து முழுவதும் பயணம் செய்து, தீவிரமான, தனிப்பட்ட பொறுப்புணர்ச்சி, சீடர்த்துவம், மத போதனைகளை வளர்க்கும் சிறிய கிறித்தவ சமூகங்களை உருவாக்கி ஒழுங்கமைக்க உதவினார். இந்தக் குழுக்களைக் கவனித்துக்கொள்வதற்காக அவர் ஆண், பெண் இரு பாலாரையும் கொண்ட திருநிலைப்படுத்தப்படாத குழுக்களை நியமித்தார். உவெசுலியின் வழிகாட்டுதலின் கீழ், அடிமைத்தனத்தை ஒழித்தல், சிறைச் சீர்திருத்தம் உட்பட அன்றைய பல சமூகப் பிரச்சினைகளில் மெதடித்துகள் தலைவர்களாக ஆனார்கள்.

உவெசுலி கிறித்துவத் துல்லியத்திற்காகவும், கால்வினிசத்திற்கு எதிராக, குறிப்பாக, கால்வினிசத்தின் முன்னறிவிப்புக் கோட்பாட்டிற்கு எதிராகவும் வாதிட்டார். உவெசுலியின் போதனைகள், உவெசுலிய இறையியல் என்று அழைக்கப்படுகின்றன.

உவெசுலி தனது வாழ்நாள் முழுவதும், இங்கிலாந்து திருச்சபைக்குள்லேயே இருந்து வந்தார். மெதடிச இயக்கம் இங்கிலாந்து திருச்சபையின் பாரம்பரியத்திற்குள் இருக்க வேண்டும் என்று வலியுறுத்தினார். அவருடைய ஆரம்பகால ஊழிய ஆண்டுகளில், உவெசுலி பல திருச்சபைத் தேவாலயங்களில் பிரசங்கம் செய்வதிலிருந்து தடைசெய்யப்பட்டார், பல மெதடிசவாதிகள் துன்புறுத்தப்பட்டனர்; ஆனாலும், பின்னர் அவர் பரவலாக மதிக்கப்பட்டு, அவரது வாழ்வின் முடிவில், "இங்கிலாந்தில் மிகவும் விரும்பப்படும் மனிதர்" என்று அறியப்பட்டார்.

## மேற்கோள்கள்

### உசாத்துணைகள்

* 
* 
* 

## வெளி இணைப்புகள்
* 
* John Wesley at the Eighteenth-Century Poetry Archive (ECPA)
* 
* 
* 
* Selected text from the ''Journal of John Wesley'' on *A Vision of Britain through Time*, with links to the places named.
* John Wesley papers, 1735–1791 at Pitts Theology Library, Candler School of Theology
* John Wesley historical marker in Savannah, Georgia
* A Man Named Wesley Passed This Way historical marker at St. Simons Island, Georgia
* Reverends John & Charles Wesley historical marker
* The World Is My Parish historical marker

பகுப்பு:1703 பிறப்புகள்
பகுப்பு:1791 இறப்புகள்
பகுப்பு:கிறித்தவ இறையியலாளர்கள்
பகுப்பு:சமயங்களைத் தோற்றுவித்தோர்
பகுப்பு:மெதடிசம்
பகுப்பு:மெதடிசக் கிறித்தவர்கள்
கனோவிட்

**கனோவிட்** (மலாய் மொழி: *Kanowit*; ஆங்கிலம்: *Kanowit*; சீனம்: 加拿逸) என்பது மலேசியா, சரவாக் மாநிலத்தில் சிபு பிரிவு; கனோவிட் மாவட்டத்தில் உள்ள நகரமாகும். ராஜாங் ஆற்றின் கரையில் கானோவிட் ஆற்றின் *(Kanowit River)* முகப்பில் உள்ளது.

தென் சீனக் கடலின் கடற்கரையில் இருந்து சுமார் 174 கிலோமீட்டர் தொலைவில் உள்ளது. சிபு நகரில் இருந்து தரைவழிப் போக்குவரத்து மூலம் கனோவிட் நகரத்தை அடைய 45 நிமிடங்களும்; படகில் செல்ல ஒரு மணி நேரமும் பிடிக்கும்.

இந்த நகரின் முக்கிய இனக்குழுக்கள் இபான், சீனர், மலாய்க்காரர் மற்றும் மெலனாவ் பூர்வீக மக்கள். 

## பொது
மெலனாவ் இனக் குழுவினரில் கனோவிட் எனும் துணை இனத்தவர் உள்ளனர். அந்தப் பிரிவினரின் பெயரில் இருந்து கனோவிட் நகரமும் அதன் பெயரைப் பெற்றது. அப்பகுதியில் வாழும் கனோவிட் மக்களால் இன்றும் கானோவிட் மொழி பேசப்படுகிறது.

## வரலாறு
1846-ஆம் ஆண்டில், சரவாக் கூச்சிங் பகுதியின் எல்லைகளை டயாக் கடற்கொள்ளையர்கள் *(Dayak Pirates)* அடிக்கடி அச்சுறுத்தி வந்தனர். அவர்களை எதிர்த்துப் போராட, ஜேம்சு புரூக் ராஜாங் ஆற்றின் வழியாகக் கானோவிட் பகுதிக்குச் சென்றார். அவருக்கு உதவியாக கேப்டன் ரோட்னி முண்டி *(Captain Rodney Mundy)* என்பவரும் உடன் சென்றார்.

1846 ஜூன் 29-ஆம் தேதி கனோவிட் பகுதிக்கு வந்து சேர்ந்தனர். அங்குள்ள கனோவிட் மக்களுடன் அவர்களின் முதல் தொடர்பு நல்ல முறையில் அமைந்தது. 1851-ஆம் ஆண்டில், ஜேம்சு புரூக் அங்கு ஒரு கோட்டையைக் கட்டினார். அதன் பெயர் எம்மா கோட்டை *(Fort Emma).* ஆனாலும் அப்போது கானோவிட் நிலப்பகுதி, புரூணை பேரரசின் கட்டுப்பாட்டில் தான் இருந்தது. 

### டயாக் கொள்ளையர்கள்

1853-இல், ஜேம்சு புரூக், புரூணை சுல்தானகத்திடம் இருந்து ராஜாங் ஆறு மற்றும் அதைச் சுற்றியுள்ள குடியிருப்புகளைப் பெற்றுக் கொண்டார். ஏற்கனவே கட்டப்பட்ட எம்மா கோட்டை, ராஜாங் ஆற்றைப் பயன்படுத்துபவர்களுக்கு டயாக்  கொள்ளையர்களிடம் இருந்து பாதுகாப்பு அளித்தது.

இதைத் தொடர்ந்து, 1870-களில், சிங்கப்பூர் மற்றும் சீனாவின் புஜியான் மாநிலத்தைச் சேர்ந்த ஹொக்கியன் சீனர்கள் *(Hokkien Chinese)* கனோவிட்டில் குடியேறினார்கள். 

### சிங்கப்பூர் சீன வணிகர்கள்

சிங்கப்பூரில் இருந்து சீன வணிகர்கள் துணிகள், ஜாடிகள், உப்பு மற்றும் பிற அன்றாடத் தேவைப் பொருட்களைக் கொண்டு வந்தனர்.

அந்தப் பொருட்களுக்குப் பதிலாக பிரம்புகள், காட்டு மாடுகளின் தோல்கள், கற்பூரம், காண்டாமிருகத்தின் கொம்புகள், குரங்குகளின் பித்தப்பைக் கற்கள் ஆகியவற்றைப் பெற்றுச் சென்றனர்.

## காலநிலை

கனோவிட் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.

## கனோவிட் காட்சியகம்

File:Kanowit District Hospital emergency department.jpg|கனோவிட் மருத்துவமனை அவசரச் சிகிச்சைப் பிரிவு
File:Intersection of Kanowit river (lower right) and the Rajang river (right to left).jpg|கனோவிட் ஆறும் ராஜாங் ஆறும் கலக்கும் இடம்
File:Fish statue at Kanowit roundabout.jpg|மீன் சிலை நினைவுச் சின்னம்
File:Kanowit Town.jpg|கனோவிட் நகரம்
File:Kanowit Food Court.jpg|கனோவிட் உணவுக் கடைகள் மையம்


## இவற்றையும் பார்க்க
* வெள்ளை இராஜா
* ஜேம்சு புரூக்
 
## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
போக்ரா நீர்ப்பாசனக் கால்வாய்

**போக்ரா நீர்ப்பாசனக் கால்வாய்** (*Boghra Irrigation Canal*) மத்திய ஆப்கானித்தானின்  எல்மண்டு மாகாணத்தில் அமைந்துள்ள 155 கிலோமீட்டர் நீளமுள்ள ஒரு கால்வாய் ஆகும். நகர்-இ புக்ரா என்ற பெயராலும் இது அழைக்கப்படுகிறது. எல்மண்டு நதியிலிருந்தும்  அர்கந்தாப் நதியிலிருந்தும் விவசாய நிலங்களுக்கு தண்ணீரைத் திருப்ப இக்கால்வாய் உதவுகிறது. 1949 ஆம் ஆண்டு நவம்பர் மாதம் 23 ஆம் தேதியன்று கால்வாய் அமைப்பிற்காக $21 மில்லியன் அமெரிக்க நிதியை ஆப்கானிய அரசாங்கம் பெற்றது. போக்ரா, சாமலோன் மற்றும் மர்சா கால்வாய்கள் 1954 ஆம் ஆண்டில் கட்டி முடிக்கப்பட்டன. எல்மண்டு மற்றும் அர்கந்தாப் பள்ளத்தாக்கு ஆணையம் போக்ரா நீர்ப்பாசனக் கால்வாய் திட்டத்தை கட்டுப்படுத்துகிறது. 
## மேற்கோள்கள்

பகுப்பு:ஆப்கானித்தான்
பகுப்பு:ஆப்கானித்தானின் புவியியல்
உடையாநத்தம் விசிறிப்பாறை சிற்பம்

**உடையாநத்தம் விசிறிப்பாறை சிற்பம்** என்பது தமிழ்நாட்டின் விழுப்புரம் மாவட்டம், கனல் வட்டம், உடையாநத்தம் கிராமத்தில் மனிதவடிவில்  (Anthropomorphic sculpture) அமைந்துள்ள தாய்த்தெய்வக் கற்சிற்பத்தைக் குறிக்கும்.   இந்தச் சிற்பம் ஒரே கல்லில் வடிக்கப்பட்டுள்ளது. பறவைக்கல் என்றும், விசிறிக்கல் என்றும் இதனை மக்கள் அழைக்கிறார்கள். 

## அமைவிடம்
உடையாநத்தம் விசிறிப்பாறை சிற்பம், விழுப்புரம் - திருவண்ணாமலை சாலையில் அமைந்துள்ள இவ்வூர், கீழ்வாலையிலிருந்து 3.0 கி.மீ. தொலைவிலும், ஆலம்பாடியிலிருந்து 10.6 கி.மீ. தொலைவிலும், விழுப்புரத்திலிருந்து 26.2 கி.மீ. தொலைவிலும், செத்தவரையிலிருந்து 26.4 கி.மீ. தொலைவிலும், திருவண்ணாமலையிலிருந்து 41.5 கி.மீ. தொலைவிலும், திண்டிவனத்திலிருந்து 83.6 கி.மீ. தொலைவிலும்,  அமைந்துள்ளது. இவ்வூரின் பின் குறியீடு 605701 ஆகும். 
## தொன்மைக்கால நம்பிக்கை
மனிதர்கள் இறந்த பின்னர் உயிர் பறவையாகப் பறந்து மேலுலகம் செல்வர் என்பது முற்காலத்தில் நிலவிய நம்பிக்கை. எனவே இத்தகைய சிற்பங்கள் பறவை வடிவில் வடிக்கப்பட்டதாகவும் நம்பப்படுகிறது. 
## விசிறிப்பாறை சிற்பம்
மனித உருவத்தை ஒத்து அமைந்துள்ள (Anthropomorphic Form) விசிறிப்பாறை சிற்பம், உடையாநத்தம் ஈமக்காட்டின், கல்வட்டங்கள் அமைந்துள்ள இடத்திலிருந்து 30 அடி தொலைவில் அமைந்துள்ளது. சற்று தொலைவில் ஆதிலி அம்மன் கோவில் அமைந்துள்ளது. இது போன்ற கற்சிற்பங்கள் உலகின் பல பகுதிகளில் காணப்படுகின்றன. இந்தியாவிலும் இது போன்ற சிற்பங்கள் பல இடங்களில் கண்டறியப்பட்டுள்ளன.  தமிழ்நாட்டின் தருமபுரி, மாவட்டம், பாலக்கோடு வட்டம், மோதூர் கிராமத்திலும் இதுபோல ஒரு சிற்பம் கண்டறியப்பட்டுள்ளது.

விசிறிப்பாறை சிற்பத்தின் ஒரு பகுதி மண்ணுள் புதையுண்டுள்ளது. மண்ணுக்கு வெளியே உள்ள பகுதி ஏறக்குறைய 12 அடி உயரத்தில் அமைந்துள்ளது. ஒரேகல்லில் வடிக்கப்பட்ட இந்தச் சிற்பம், ஏறக்குறைய மூவாயிரம் ஆண்டுகள் தொன்மை மிக்கதாகக் கருதப்படுகிறது. பெருங்கற்காலத்தைச் சேர்ந்ததாகவும் வகைப்படுத்தப்பட்டுள்ளது. தாய்த்தெய்வ வழிப்பாட்டின் முன்னோடியாகவும் இந்தச் சிற்பம் கருதப்படுகிறது. 
## மேற்கோள்கள்

## வெளி இணைப்புகள்
* visiriparai |Aathiliamman temple |udayarnatham | Thai theivam |தாய் தெய்வம்| விசிரிப்பாறை| Kalai Pavan October  26, 2020 YouTube

பகுப்பு:தொல்லியல்
பகுப்பு:சிற்பங்கள்
பகுப்பு:தமிழ்நாட்டின் வரலாற்றுச் சிறப்பு இடங்கள்
பகுப்பு:கற்காலம்
இந்திய ரயில்வே ஃபைனான்ஸ் கார்ப்பரேஷன் லிமிடெட்

இந்திய ரயில்வே பைனான்ஸ் கார்ப்பரேஷன் லிமிடெட் (சுருக்கமாக IRFC) ஒரு இந்திய அரசு நிறுவனமாகும். இந்திய ரயில்வே துறையின் நிதி பிரிவு நிறுவனமாக செயல்படும் இந்த நிறுவனம் டெபாசிட் பெறாத வங்கி அல்லாத நிதி நிறுவனங்கள் (NBFC) வகையை சார்ந்த நிறுவனமாகும். 

இந்திய ரயில்வேயின் மேம்பாட்டுக்கு தேவைப்படும் நிதியை உள் மற்றும் வெளிநாடுகளின் பங்குசந்தைகளில் திரட்டுவதே இதன் முக்கிய பணியாகும். 1986 ஆம் ஆண்டு துவங்கப்பட்ட இந்த நிறுவனம் ஜனவரி 29, 2021 அன்று பங்குசந்தையில் பட்டியலிடப்பட்டது 

## பணிகள்
இந்திய ரயில்வே துறைக்கு ஆண்டுக்காண்டு மத்திய பட்ஜெட்டில்  குறிப்பிட்ட தொகை ஒதுக்கப்படும். இந்தியா போன்ற வளர்ந்துவரும் நாடுகளில் உட்கட்டமைப்பு போன்றவற்றுக்கு அதிக முதலீட்டு தேவைப்படுவதால், பட்ஜெட்டில் ஒதுக்கப்படும் நிதி மட்டும் போதாதா நிலை ஏற்படுகிறது. எனவே ரயில்வே துறைக்கு பட்ஜெட் ஒதுக்கீட்டுக்கு மேல் தேவைபடும் நிதியை (Extra Budgetary Resources) சந்தையில் நேரடியாக திரட்டும் வேலையை இந்திய ரயில்வே ஃபைனான்ஸ் கார்ப்பரேஷன் நிறுவனம் மேற்கொள்கிறது.

நிதியை திரட்ட சந்தையில் குறிப்பிட்ட காலத்தில் முதிர்வு பெரும் கடன் பத்திரங்களை இந்த நிறுவனம் வெளியிடுகிறது. 

## மேற்கோள்கள்
 

பகுப்பு:மும்பை பங்குச் சந்தை நிறுவனங்கள்
சிக்தா நீர்ப்பாசனத் திட்டம்

**சிக்தா நீர்ப்பாசனத் திட்டம்**  (*Sikta Irrigation Project*) நேபாள நாட்டில் உருவாக்கப்பட்ட  தேசத்திற்கு  பெருமை சேர்க்கும்  திட்டங்களில் ஒன்றாகும்.  மேற்கு நேபாளத்தில் உள்ள ராப்தி ஆற்றில்  இருந்து இத்திட்டத்திற்கான தண்ணிர் உட்கொள்ளப்படுகிறது.  ஒவ்வொன்றும் 50 மீ3/நொடி கொள்ளளவு கொண்ட இரண்டு கால்வாய்கள் இதற்காக உள்ளன. கால்வாயின் நீளம் மேற்குப் பகுதியில் 45.25 கிலோமீட்டராகவும், கிழக்குப் பகுதியில் 53 கிலோமீட்டராகவும் உள்ளது. கால்வாய்கள் ஒவ்வொன்றும்  3 கட்டங்களாக அமைக்கப்பட்டுள்ளன.  2019 ஆம் ஆண்டு நிலவரப்படி, திட்டத்தின் 60% வரை நிறைவடைந்துள்ளது.

## திட்ட வளர்ச்சி
திட்டத்தின் சாத்தியக்கூறு ஆய்வு 1980 ஆம் ஆண்டில் செருமனியைச் சேர்ந்த ஒரு பொறியியல் நிறுவனத்தால்  செய்யப்பட்டது. 1983 ஆம் ஆண்டில், நீரியல் மற்றும் அளவியல் துறை ஆய்வைத் திருத்தியது. 2004 ஆம் ஆண்டில், ஐரோப்பிய ஒன்றியத்தின் கீழ் நீர்ப்பாசன மேம்பாட்டுத் திட்டம்,  சாத்தியமானது என்று முடிவு செய்தது.  அரசாங்கம் தனது சொந்த வளங்களைக் கொண்டு திட்டத்தைத் தொடங்க இது வழிவகுத்தது.

2005-06 ஆம் ஆண்டில் ஆரம்ப திட்டச் செலவு நேபாள ரூபாய் 12.8 பில்லியனாக இருந்தது. 2014-15 ஆம் ஆண்டில் திட்டம் நிறைவடையும் என மதிப்பிடப்பட்டது. ஆனால் இந்த திட்டம் 2020 ஆம் ஆண்டில் கூட  கட்டுமானத்தில் இருந்தது. திட்ட மதிப்பும் 25.02 பில்லியனாக உயரும் என எதிர்பார்க்கப்படுகிறது.  2019 ஆம் ஆண்டில், திட்டத்தின் நிறைவு 60% அளவாக இருந்தது. 

கட்டுமானத்திற்கான ஒப்பந்ததாரர் சிடிசி கலிகா என்ற இணை கூட்டு நிறுவனமாகும்.  பாங்கே மாவட்டத்தில் 42,000 எக்டேர் நிலங்களுக்கு நீர்ப்பாசனம் செய்ய திட்டம் இலக்கு நிர்ணயித்துள்ளது.

## சேதங்கள் மற்றும் விபத்துக்கள்

* 2016 இல், 5 மீ 3/வி ஓட்டத்தின் சோதனையின் போது பலவீனமான மண்ணின் தன்மை காரணமாக கால்வாய் பகுதி இடிந்து விழுந்தது.   
* செப்டம்பர் 2017 ஆம் ஆண்டு செப்டம்பரில் கால்வாயின் பல பகுதிகளில் சேதங்கள் பதிவாகியுள்ளன. கால்வாயில் குறுக்கு வடிகால் பிரச்னையால் பாதிப்பு ஏற்பட்டது. பெரும்பாலான சேதங்கள் வடிகுழாய் பகுதிகளுக்கு அருகில் காணப்பட்டன. 
* 2018 ஆம் ஆண்டின் போதும் , சோதனையின் போது கால்வாயில் சேதங்கள் பதிவாகியுள்ளன. 

## ஊழல்
இந்த திட்டத்தில் நேபாள ரூபாய் அளவில் 2 பில்லியனுக்கும் அதிகமான ஊழல் நடைபெற்றதாக வழக்குகள்  பதிவு செய்யப்பட்டுள்ளன.  கால்வாய் கட்டும் பணி தொடர்பாக முன்னாள் அமைச்சரும், காளிகா கட்டுமான நிறுவனத்தின் தலைவருமான பிக்ரம் பாண்டே மற்றும் 20 ஊழியர்கள் மீது வழக்கு பதிவு செய்யப்பட்டது. பிக்ரம் பாண்டேவிடம் இருந்து ரூ 2.13 பில்லியனையும், திலீப் பகதூர் கார்க்கியிடம் இருந்து 1.56 பில்லியனையும், சரோச்சு சந்திர பண்டிட்டிடமிருந்து 593.45 மில்லியனையும் விசாரணைக் குழு கோரியுள்ளது. ஆலோசனை நிறுவனத்தின்  நிர்வாக இயக்குனரான உத்தவ் ராசு சௌலகாயிடம் இருந்தும் ரூ.24.05 மில்லியனை இக்குழு கோருகிறது.  

## மேற்கோள்கள்


பகுப்பு:நேபாளம்
கராசர்மா தீவு

**கராசர்மா தீவு** அந்தமான் தீவுகளின் ஒரு தீவு ஆகும். இது அந்தமான் நிக்கோபார் தீவுகளின் இந்திய ஒன்றியப் பிரதேசத்தின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. இத்தீவு போர்ட் பிளேயரிலிருந்துமேற்கே   தொலைவில் அமைந்துள்ளது.

## நிலவியல்
இந்த தீவு போர்ட் பிளேர் தீவுகளுக்குச் சொந்தமானது மற்றும் பிளாட் விரி குடாவின் நடுவில் உள்ளது.

## நிர்வாகம்
அரசியல் ரீதியாக, கராசர்மா தீவு, அண்டை பகுதியான போர்ட் பிளேர் தீவுகளுடன், போர்ட் பிளேர் வட்டத்தின் ஒரு பகுதியாகும்.

## மேற்கோள்கள்

* 

பகுப்பு:Coordinates on Wikidata
பகுப்பு:அந்தமான் நிக்கோபார் தீவுகளின் தீவுகள்
போர்ட் பிளேர் தீவுகள்

**போர்ட் பிளேர் தீவுகள்** (*Port Blair Islands*) என்பது அந்தமான் தீவுகளின் தலைநகரான போர்ட் பிளேரின் அமைந்துள்ள முக்கியத் தீவுகளின் குழுவாகும். இவை அந்தமான் நிக்கோபார் தீவுகளின் இந்திய ஒன்றியப் பிரதேசத்தின் ஒரு பகுதியான தெற்கு அந்தமான் மாவட்ட நிர்வாகத்தினைச் சார்ந்தது.

## வரலாறு
சாதம் மர அறுவை ஆலை பார்க்கவும்.

## நிலவியல்
இந்த தீவுகள் வடக்கு குடா, நேவி குடா, பிளாட் குடா, கராசர்மா விரிகுடா மற்றும் ராஸ் தீவு (அந்தமான்) பகுதியில் அமைந்துள்ளன.

## நிர்வாகம்
அரசியல் ரீதியாக, போர்ட் பிளேர் தீவுகள் போர்ட் பிளேர் வட்டத்தின் ஒரு பகுதியாகும்.

## மக்கள்தொகை
சாதம் தீவில் *ஜேபிசி* மேலாளருக்கான குடியிருப்புகளும், ராஸ் தீவில் உள்ள *ஐஎன்எஸ் ஜாராவா* குடியிருப்பில் பல கடற்படை அதிகாரிகளும் வசிக்கின்றனர்.

## மேற்கோள்கள்

* 

பகுப்பு:அந்தமான் நிக்கோபார் தீவுகளின் தீவுகள்
பகுப்பு:Coordinates on Wikidata
குரங்கு அம்மை

**குரங்கு அம்மை** (*Monkeypox*) என்பது குரங்கம்மைத் தீநுண்மியால் (வைரசால்) உண்டாகும் ஒரு தொற்றுநோய். இந்நோய் மாந்தர்களையும் சில விலங்குகளையும் தாக்குகின்றது. இதற்கான நோய் அறிகுறிகள் காய்ச்சல், தலைவலி, உடலில் தசை வலி, நெறிகட்டுதல், களைப்பாக உணர்தல் போன்றவையாகும். இதனைத்தொடர்ந்து கொப்புளம், தடிப்புகள் போன்றவை தோன்றலாம். இந்நோய் தொற்றிக்கொள்ள எடுத்துக்கொள்ளும் நேரம் 7-14 நாள்கள் தொடர்பாக இருக்கலாம்.  அறிகுறிகள் காணப்படும் காலம் 2-4 கிழமைகள்.

 
விலங்குகளின் கடியாலோ, விலங்கின் கீறலாலோ, காட்டில் வேட்டையாடிய விலங்கின் இறைச்சியைக் கையாள்வதாலோ, நோயுற்றவரோடு நெருங்கிய தொடர்பாலோ, உடல்நீர்க்கலப்பாலோ குரங்கம்மை நோய் உண்டாகின்றது. இந்த நோய்க்கான தீநுண்மி பொதுவாக எலி போன்ற கொறிணிகளிடையே சுழற்சியில் இருக்கும். நோயை அறிந்துகொள்ள நோயுற்றவர் உடலில் சிறு வெட்டின் மூலம் தீநுண்மி உள்ளதை அதன் மரபணுச் சரத்தில் இருந்து கண்டுகொள்ளலாம். 

பெரியம்மைத் தடுப்பூசி இந்நோயைத் தடுக்க 85% வல்லமை கொண்டது. 2019 ஆம் ஆண்டு சின்னியோசு (ynneos) என்னும் குரங்கம்மைத் தடுப்பூசி அமெரிக்காவில் வளர்ந்த ஆட்களுக்குப் பயன்படுத்த ஒப்புதல் அளிக்கப்பெற்றது. தற்போது சீர்வழக்கான மருத்துவத் தீர்வு தீநுண்மி எதிர்ப்பு மருந்தாகிய *தெக்கோவிரிமட்டு* (tecovirimat) ஆகும். இது குறிப்பாக பெரியம்மை, குரங்கைம்மை போன்ற ஆர்த்தோபாக்சுவைரசுகளுக்கானவை (orthopoxviruses). இது ஐரோப்பிய ஒன்றியத்திலும், அமெரிக்காவிலும் குரங்கம்மைக்குத் தீர்வாக ஏற்றுக்கொள்ளப்பட்ட்ட மருத்துவ முறை. சிடோபோவிர் (Cidofovir) அல்லது பிரின்சிடோபோவிர் (brincidofovir) ஆகியவும் பயனுடையதாக இருக்கலாம். மருத்துவத் தீர்வுகள் எதையும் எடுத்துக்கொள்ளாவிட்டால் ஏற்படும் இறப்பின் வீதம் காங்கோ பகுதியிலும் நடு ஆப்பிரிக்கப் பகுதியிலும் காணப்படும் குரங்கம்மை வகையால் 10% அல்லது 11% என்று கணக்கிடப்பட்டுள்ளது. 

## மேற்கோள்கள்

## வெளி இணைப்புகள்
* CDC – Monkeypox Fact Sheet
* WHO – Monkeypox Fact Sheet
* Virology.net Picturebook: Monkeypox
* "Could Monkeypox Take Over Where Smallpox Left Off?  Smallpox may be gone, but its viral cousins – monkeypox and cowpox – are staging a comeback". *[[சயன்டிஃபிக் அமெரிக்கன்]]*, March 4, 2013
* More than 80 cases confirmed in 12 countries, May 23, 2022
* Monkeypox - Monkeypox Statistics

பகுப்பு:மூளை மரபியல் கோளாறுகள்
பகுப்பு:தொற்று நோய்கள்
நிகோபர் மரத் தவளை

***பாலிபீடேட்சு இன்சுலாரிசு*** (*Polypedates insularis*) அல்லது **நிகோபர் மரத் தவளை** என்பது ராகோபோரிடே குடும்பத்தில் உள்ள ஒரு வகை தவளைச் சிற்றினம் ஆகும். இது இந்தியாவின் பெரிய நிக்கோபார் தீவில் மட்டுமே காணப்படும் அகணிய உயிரி ஆகும்.

இதன் இயற்கையான வாழ்விடங்கள் வெப்பமண்டல ஈரமான தாழ் நில காடுகள் மற்றும் இடைப்பட்ட நன்னீர் சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
மோதூர் விசிறிக்கல் சிற்பம்

**மோதூர் விசிறிக்கல் சிற்பம்** என்பது தமிழ்நாட்டின் தருமபுரி மாவட்டம், காரிமங்கலம்  வட்டம், மோதூர் கிராமத்தில் மனிதவடிவில் (Anthropomorphic sculpture) அமைந்துள்ள கற்சிற்பத்தைக் குறிக்கும். இந்தச் சிற்பம் ஒரே கல்லில் வடிக்கப்பட்டுள்ளது. பறவைக்கல் என்றும், விசிறிக்கல் என்றும் இதனை மக்கள் அழைக்கிறார்கள்.
## அமைவிடம்
மோதூர் விசிறிக்கல் சிற்பம், தருமபுரி-கிருஷ்ணகிரி சாலையில் அமைந்துள்ளது. இவ்வூர், காரிமங்கலத்திலிருந்து 6.0 கி.மீ. தொலைவிலும் தர்மபுரியிலிருந்து 12.5 கி.மீ. தொலைவிலும், கிருஷ்ணகிரியிலிருந்து 41.0 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 635205 ஆகும். 
## மோதூர் தொல்லியல் களம்
கல்வெட்டுகள் இவ்வூரை புறமலை நாடு என்று பதிவு செய்துள்ளன. மோதூர் தொல்லியல் களத்தில் தமிழ்நாடு அரசு தொல்லியல் துறையினர், 2004-2005 ஆம் ஆண்டு அகழாய்வு மேற்கொண்டனர்.  அகழாய்வில் புதிய கற்காலம், பெருங்கற்காலம்,  வரலாற்றுக் காலம் ஆகிய மூன்று காலகட்டத்தைச் சேர்ந்த பண்பாட்டுக் கூறுகளை உள்ளடக்கிய பகுதி மோதூர், என்பதற்கான சான்றுகள் கிடைத்துள்ளன. புதிய கற்காலக் கருவிகளும் மட்கலன்களும் அதிக அளவில் இங்கு கண்டறியப்பட்டன. பெருங்கற்கால வாழ்விட மேடுகளிலிருந்தும் ஈமச்சின்னங்களிலிருந்தும் பெருங்கற்காலத்தைச் சேர்ந்த  தொல்பொருட்கள் கண்டறியப்பட்டுள்ளன. வரலாற்றுக்கு முற்பட்ட காலத்திற்கு முன்பே இப்பகுதியில் தொடர்ச்சியாக மக்கள் வசித்து வந்த செய்தி சான்றுகள் வாயிலாக உறுதியாகிறது. 
## மோதூர் விசிறிக்கல் சிற்பம்
மோதூர் விசிறிக்கல் சிற்பம் என்பது ஒரு பெருங்கற்கால ஈமச்சின்னம் ஆகும். இது பெருங்கற்காலத்துத் தாய்த்தெய்வ வழிபாட்டின் எச்சமாகக் கருதப்படுகிறது. பறவை போன்ற அமைப்புக் கொண்ட இச்சிற்பம் ஒரு கல்வட்டத்தின் மையத்தில் நாட்டப்பட்டுள்ளது. தமிழ்நாட்டில் கண்டறியப்பட்ட விசிறிக்கல் சிற்பங்களிலேயே மோதூர் சிற்பம் அளவில் பெரியதாகும்.  இந்தியாவின் பல பகுதிகளில் இது போன்ற மனித வடிவிலான (Anthropomorphic sculpture) சிற்பங்கள் கண்டறியப்பட்டுள்ளன.  தமிழ் நாட்டின் விழுப்புரம் மாவட்டம், கனல் வட்டம், உடையாநத்தம் கிராமத்தில் இது போன்ற உடையாநத்தம் விசிறிப்பாறை சிற்பம் கண்டறியப்பட்டுள்ளது. 
## மேற்கோள்கள்

பகுப்பு:தமிழ்நாட்டின் வரலாற்றுச் சிறப்பு இடங்கள்
பகுப்பு:சிற்பங்கள்
பகுப்பு:கற்காலம்
பகுப்பு:இந்தியத் தொல்லியற்களங்கள்
பகுப்பு:தமிழக தொல்லியற்களங்கள்
பகுப்பு:தொல்லியல்
பகுப்பு:தருமபுரி மாவட்டம்
1,4-வளையயெக்சேன் டையோன்

**1,4-வளையயெக்சேன் டையோன்** (*1,4-Cyclohexanedione*) என்ற கரிமச் சேர்மம் (CH2)4(CO)2 மூலக்கூற்று வாய்ப்பாட்டால் விவரிக்கப்படுகிறது. வெண்மை நிறத்தில் காணப்படும் இச்சேர்மம் வளையயெக்சேன் டையோன் சேர்மத்தின் மூன்று கூட்டுச்சமநிலைகளில்  ஒன்றாகும். இந்த குறிப்பிட்ட இருகீட்டோன் சேர்மம் மிகவும் சிக்கலான மூலக்கூறுகளின் தொகுப்பில் ஒரு கட்டுமானத் தொகுதியாகப் பயன்படுத்தப்படுகிறது.
 
## தயாரிப்பு
சக்சினிக் அமிலத்தின் ஈரெசுத்தர்களிலிருந்து இரண்டு படிகளில் 1,4-வளையயெக்சேன் டையோன் தயாரிக்கப்படுகிறது. குறிப்பாக கார நிபந்தனைகளின் கீழ், ஈரெத்தில் எசுத்தர் ஒடுக்கமடைந்து வளையயெக்சீன் டையோல் வழிப்பெறுதியான ஈரெத்தில்சக்சினோயில்சக்சினேட்டைக் கொடுக்கிறது. இவ்வினை முதல் படிநிலையாகும். இரண்டாவது படிநிலையில் இந்த இடைநிலை நீராற்பகுப்புக்கும் கார்பாக்சில் நீக்கவினைக்கும் உட்பட்டு தேவையான 1,4-வளையயெக்சேன் டையோன் தயாரிக்கப்படுகிறது.
  
## மேற்கோள்கள்


பகுப்பு:டைகீட்டோன்கள்
பகுப்பு:வளையயெக்சேன்கள்
கைகாட்டி புதர்த் தவளை

**''ரார்செசுடெசு கைகாட்டி (Raorchestes kaikatti)'',** என்பது சில சமயங்களில் **கைகாட்டி புதர்த் தவளை** அல்லது **கைகாட்டின் புதர் தவளை** என்று அழைக்கப்படுகிறது. இது இந்தியாவின் கேரளாவின் மேற்கு தொடர்ச்சி மலைகளுள் உள்ள நெல்லியம்பதி மலைகளில் மட்டுமே காணப்படும் மிக அருகிய தவளை சிற்றினம் ஆகும்.

*ரார்செசுடெசு கைகாட்டி* சிறிய வகைத் தவளையாகும். (ஆனால் *ரார்செசுடெசு* பேரினத் தவளைகளில் நடுத்தர அளவு), ஒப்பீட்டளவில் வலுவான-உடல்கொண்ட தவளைகள். ஆண் தவளையின் நீளம் .முதுகுபுறம் அடர் சாம்பல் கலந்த பழுப்பு நிறத்தில் ஒழுங்கற்ற வெளிர் சாம்பல் மற்றும் அடர் பழுப்பு நிறப் புள்ளிகளுடன் காணப்படும். கண்களுக்கு இடையில் ஒரு அடர் கிடைமட்ட சாம்பல் பட்டை உள்ளது.

## மேற்கோள்கள்

## வெளி இணைப்புகள்

* Data related to Raorchestes kaikatti at Wikispecies
கைத்து தீவு

**கைத்து தீவு** (Kyd Island) அந்தமான் தீவுகளின் ஒரு தீவு ஆகும். இது அந்தமான் நிக்கோபார் தீவுகளின் இந்திய ஒன்றியப் பிரதேசத்தின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. போர்ட் பிளேயரில் இருந்து வடக்கே 30 கிலோமீட்டர் தொலைவில் **கைத்து தீவு அமைந்துள்ளது.**

## நிலவியல்
கைத்து தீவு நேப்பியர் விரிகுடா தீவுகளுக்கு சொந்தமானது மற்றும் சோல் விரிகுடாவிற்கு வடக்கே அமைந்துள்ளது.

## நிர்வாகம்
அரசியல் ரீதியாக, கைத்து தீவு, அண்டை நாடான நேப்பியர் விரிகுடா தீவுகளுடன் சேர்ந்து, பெரார்கஞ்ச் தாலுக்காவின்  ஒரு பகுதியாகும்.

## மக்கள்தொகையியல்
கைத்து தீவில் முன்பு மக்கள் வசித்து வந்தனர்.  'அகா-பியா' என்ற அந்தமானி இன மக்கள் இங்கு வசித்து வந்தனர்.

## மேற்கோள்கள்


* 

பகுப்பு:Coordinates on Wikidata
பகுப்பு:அந்தமான் நிக்கோபார் தீவுகள்
பெலாகா மாவட்டம்

**பெலாகா மாவட்டம்** (மலாய் மொழி: *Daerah Belaga*; ஆங்கிலம்: *Belaga District*) என்பது மலேசியா, சரவாக் மாநிலத்தில்; காப்பிட் பிரிவில்; ஒரு மாவட்டமாகும். 

பெலாகா நகரத்திற்கும்; பெலாகா மாவட்டத்திற்கும் ஒரே பெயர் பயன்படுத்தப் படுகிறது. பெலாகா எனும் பெயரில் ஒரு சட்டமன்றத் தொகுதியும் உள்ளது. பெலாகா நகரம், பக்குன் அணையில் இருந்து 40 கி.மீ. தெற்கில் உள்ளது.

பெலாகா மாவட்டம் காப்பிட் நகரில் இருந்து வடகிழக்கே 120 கிலோமீட்டர் தொலைவில் ராஜாங் ஆற்றின் மேல் பகுதியில் அமைந்துள்ளது. அதே சமயத்தில் தென்சீனக் கடற்கரை நகரமான பிந்துலு நகரில் இருந்து 100 கி.மீ. தொலைவில் உள்ளது.

## பொது

1900-களின் முற்பகுதியில் பெலகா கிராமம் நிறுவப்பட்டது. அப்போது ஒரு சில சீன வர்த்தகர்கள் பெலாகாவில் கடைகளை அமைத்தனர். மண்ணெண்ணெய், உப்பு போன்ற அத்தியாவசியப் பொருட்களை அங்குள்ள ஒராங் உலு மக்களுக்கு வழங்கினர். பண்டமாற்று வர்த்தகம் நடந்துள்ளது.

பாலுய் மற்றும் பெலாகா ஆறுகளின் கரைகளில் பல கென்யா *(Kenyah)*; கயான் *(Kayan)* நீண்ட வீடுகள் உள்ளன. ராஜாங் ஆற்றுக் கரைகளில் புனான், செகாப்பான், கெஜாமான், தஞ்சோங் பூர்வீக பழங்குடியினரின் நீண்ட வீடுகள் உள்ளன.

பெலாகா மாவட்டம் காப்பிட் நகருடன் படகு மூலம் இணைக்கப் பட்டுள்ளது. பொதுப் போக்குவரத்துச் சாலைகள் மிகவும் குறைவு. இருப்பினும் அண்மையில் பிந்துலு - பக்குன் நெடுஞ்சாலை *(Bintulu-Bakun Highway)* உருவாக்கப்பட்டது. ஆனாலும் முழுமை பெறாத நிலையில் உள்ளது.

## பாக்குன் அணை

பெலாகாவிற்கு கிழக்கே பக்குன் அணை *(Bakun Dam)* உள்ளது. ஆசியாவிலேயே இரண்டாவது பெரிய அணை. இந்த அணை பெலாகாவிற்கு சுற்றியுள்ள பகுதிகளுக்கும்; தீபகற்ப மலேசியாவிற்கும் மின்சாரம் வழங்கும் நோக்கத்தைக் கொண்டது.

பொருளாதாரக் காரணமாக இதன் கட்டுமானம் பல முறை தாமதமானது. ஏற்கனவே பல பில்லியன் ரிங்கிட் செலவழிக்கப் பட்டது. அதனால் இந்தத் திட்டத்தைத் தொடர மத்திய அரசு முடிவு செய்தது. இந்தத் திட்டத்தின் மொத்தச் செலவுத் தொகை ரிங்கிட் 10 பில்லியன். 

### 670 கி.மீ. கடலடிக் கம்பிவடம்

ஜனவரி 2007-இல், பாக்குன் அணையில் உற்பத்தி செய்யப்படும் மின்சாரத்தை கடலடிக் கம்பிவடம் வழியாகத் தீபகற்ப மலேசியாவிற்கு மாற்றுவதற்கான திட்டத்தை மீண்டும் மலேசிய மத்திய அரசாங்கம் அறிவித்தது. கடலடிக் கம்பிவடம் 670 கி.மீ. தூரம் வரை நீண்டு, தீபகற்ப மலேசியாவின் ஜொகூர்; யோங் பெங் கடற்கரையை அடையும்.

2011-ஆம் ஆண்டில் கட்டி முடிக்கப்பட்ட இந்த அணை, சரவாக்கின் இயற்கைச் சூழலை நிரந்தரமாக மாற்றி அமைத்து இருப்பதாகவும் குற்றம் சாட்டப்படுகிறது.

## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:சரவாக் மாவட்டங்கள்
சாதம் மர அறுவை ஆலை

**சாதம் மர அறுவை ஆலை** (*Chatham Saw Mill*) என்பது இந்தியாவின் அந்தமான் நிக்கோபார் தீவுகளின் சத்தம் தீவில் அமைந்துள்ள ஒரு அறுக்கும் ஆலை ஆகும். இது 1883ஆம் ஆண்டில் கட்டுமானப் பணிகளுக்கான மரக்கட்டை மற்றும் மரத்தின் உள்ளூர் தேவைகளைப் பூர்த்தி செய்யும் முதன்மை நோக்கத்துடன் நிறுவப்பட்டது. இது மாநில அரசுக்குச் சொந்தமானது. இது ஆசியாவின் மிகப் பெரிய மற்றும் பழமையான மரத்தூள் ஆலை ஆகும். இது 100 மீட்டர் நீளப் பாலம் மூலம் போர்ட் பிளேயருடன் இணைக்கப்பட்டுள்ளது.

## படங்கள்

படிமம்:Chatham Saw Mill 05.jpg|
படிமம்:Chatham Saw Mill 03.jpg|


## மேற்கோள்கள்

https://www.helloscholar.in/chatham-saw-mill-and-chatham-island/

பகுப்பு:அந்தமான் நிக்கோபார் தீவுகள்